
Seeus of Zeeus (Zeêuws in Seeus, Zeeuws in 
Nederlands) is ’n streekstaal wat aan die Nederlandse 
Zeeland-provinsie en op die Zuid-Hollandse eiland, 
Goeree-Overflakkee, gepraat word. Alhoewel die taal 
soms bloot as 'n Nederlandse dialek beskou word, 
verskil Seeus opmerklik ten opsigte van uitspraak, 
grammatika en woordeskat van Standaard-Nederlands, 
wat dit onder die deursnit Nederlandstaliges moeilik 
verstaanbaar maak. Seeus word deur sommige 
waarnemers as 'n deel van Wes-Vlaams gereken. ^ 


Seeus 

Zeêuws 


Gepraat in: 
Gebied: 


Nederland 


Zeeland 

Totale sprekers: 220 000 (eerste taal) 


Taalfamilie: 


Indo-Europees 

Germaans 

Wes-Germaans 

Nederfrankies 

Seeus 

Taalkodes 

ISO 639-1: geen 

ISO 639-2: 

ISO 639-3: zea (http://www.sil.Org/i 

so639-3/documentation.as 
p?id=zea) 


Oorsprong 


Seeus is ’n oorgangstaal tussen Hollands en Wes- 
Vlaams. Gedurende die Middeleeue en die vroeë 
moderne era is Zeeland deur die Graaf van Holland 
sowel as die Graaf van Vlaandere beset. Gevolglik is die 
gebied vanuit beide grondgebiede beïnvloed. Die 
streekstaal toon duidelik ’n geleidelike toename van 
Hollandse elemente soos daar na die noordelike rigting 
beweeg word. Tog bly Seeus geredelik samehangend 
met die grense, wat maklik vasgestel kan word, omrede 
die breë omarmende see sterk isoglosse vorm. 

Kenmerke 


Die vernaamste taalverskille tussen Seeus en standaard- 
Nederlands is soos volg: 




























■ Seeus het drie, eerder as twee, grammatiese 
woordgeslagte (genusse), omrede die sjwas 
waarmee vroulike naamwoorde eindig, behou 
word; 

■ Seeus gebruik steeds die monoftonge [i] en [y] 
vir ij en ui, eerder as om dit na [si] en [oey] (as 
diftonge) om te skakel; 

■ Die meeste [a:]’s is na umlaut-[£ :]’s verander; 

■ Seeus gee die Oudgermaanse [ai] en [au] as 
vallende diftonge ([ea] en [oo]) weer, terwyl 
Nederlands dit met die etimologiese e's en o's 
saamgesmelt het; 

■ Seeus laat ook die h weg. 

Die onderstaande tabel illustreer bogenoemde verskille 
(let wel: die Nederlandse ortografie word gebruik): 

Seeus Hollands 

d’n boer de boer 

de boerinne de boerin 
uus huis 

kieke(n) kijken 

tweê twee 

oód hoofd 

Dialekte 


Die Zeelandprovinsie beslaan oor eilandjies wat tot in 
die 20ste eeu moeilik bereikbaar was. Gevolglik bestaan 
daar naastenby een dialek per eiland. Die onderskeie 
dialekte verskil duidelik maar tog ook gering van 
mekaar. Die Goerre-Overflakke-dialek, byvoorbeeld, sal 
nie die h weglaat nie, terwyl die Walcheren- en Zuid- 
Bevelanddialekte oor umlautwoorde beskik wat aan die 
noorde ontbreek (soos byvoorbeeld beuter [bot0r] 
teenoor boter [bot0r]). Selfs binne die eiland-dialekte 
bestaan daar ook streekstaalverskille: 
moedertaalsprekers kan dikwels aflei van watter dorp 
(altans op hul eie eiland) ’n persoon vandaan kom, deur 
op die spesifieke streekstaal wat hy of sy praat te let. 

Die dialekte in die Zeeland-Vlaandere-gebied sal soms 
heeltemal buite die Seeuse taal val, maar as Wes-Vlaams 
en Oos-Vlaams geïdentifiseer moet word. Die Wes- 
Vlaamse dialekte in hierdie gebied word egter heel 
dikwels as Seeus geklassifiseer. 



Streek waar Seeus gebesig word 
(kleur: sanderig) tussen die 
ander minderheidstale, 
streekstale en dialekte in die 
Benelux 


Nota: Hierdie bladsy kan IFA fonetiese simbole in 
Unicode bevat. 






Verspreiding en maatskaplike aspekte 


Seeus word stereotipies ten sterkste met landelike gebiede 
vereenselwig, omrede dit hoofsaaklik op die platteland gebesig 
word. Die dorpstale van Middelburg en Vlissingen stem baie meer 
met Hollands ooreen as die ander landelike variante, wat die 
dorpstale dus op die randjie van uitsterwing laat verkeer. Opnames 
gedurende die 1990’s het getoon dat ten minste 60% van die 
Zeeland-bevolking nog Seeus as hul omgangstaal praat. Daar is na 
raming 250 000 mense wat dit as moedertaal praat (Wes-Zeeuse 
Vlaams is by hierdie opname ingesluit) en selfs al is daar ’n afname Seeus 
in gebruik, soos dit by enige ander streekstaal geld, loop dit nie die 
regstreekse gevaar om uit te sterf nie, omrede party 

dorpgemeenskappe baie afgesonderd leef en meer as 90% van die jongmense Seeus praat. Aan die anderkant 
is heelwat dorpies aan toenemende immigrasie onderhewig, slegs die ouer bevolking praat die plaaslike 
dialek, terwyl die kinders nie meer die taal geleer word nie. Sedert 2001 het drukgroepe hul tot die Europese 
Manifes gewend om Seeus as ’n minderheidstaal te erken. Tot dusver is hierdie status nie toegestaan nieJ 2 ^ 

Invloed op Afrikaans 


Alhoewel Afrikaans merendeels van Hollands afkomstig is, is dit ook deur Seeus beïnvloed. Dit kan onder 
andere gesien word in die gebruik van ons as subjeksvorm vir die eerste persoon meervoud, terwyl dit in 
Hollands wij is (Ons gaen murge nae Goes - Ons gaan móre na Goes ). 


Verwysings 


1. Marco Evenhuis. "Zeelandic" (http://taal.phileon.nl/eng/zeelandic.php). Language in the 
Netherlands. Streektaal.net. Besoek op 2007-06-03. "Together with West-Flemish and the 
Flemish spoken in northern France, Zeeuws is part of a cluster of remarkably homogenic 
dialects." Nederlandse weergawes: Zeeuws (http://taal.phileon.nl/zeeuws.php) of as 'n pdf (htt 
p://taal. phileon.nl/pdf/zeeuws.pdf) 

2. http://www.ethnologue.com/show_language. asp?code=zea 


Eksterne skakels 


■ (en) Volkekundige verslag oor Seeus (http://www.ethnologue.com/show_language. asp?code=z 

ea) 

Hierdie artikel is in sy geheel of gedeeltelik vanuit die Engelse Wikipedia vertaal. 

